b'\n_START_ARTICLE_\nYhteiskunnallinen yritys -merkki\n_START_PARAGRAPH_\nYhteiskunnallinen yritys -merkki on joulukuussa 2011 julkistettu liiketoimintamerkki, joka viestii yrityksist\xc3\xa4, joiden ensisijainen tavoite on ratkaista yhteiskunnallisia tai ymp\xc3\xa4rist\xc3\xb6ongelmia, kantaa yhteiskunnallista vastuuta ja tuottaa yhteiskunnallista hyv\xc3\xa4\xc3\xa4. Yhteiskunnalliset yritykset harjoittavat kest\xc3\xa4v\xc3\xa4\xc3\xa4 pitk\xc3\xa4n t\xc3\xa4ht\xc3\xa4imen liiketoimintaa ja k\xc3\xa4ytt\xc3\xa4v\xc3\xa4t voitostaan v\xc3\xa4hint\xc3\xa4\xc3\xa4n puolet toimintansa kehitt\xc3\xa4miseen tai lahjoittavat sen m\xc3\xa4\xc3\xa4ritt\xc3\xa4m\xc3\xa4\xc3\xa4ns\xc3\xa4 hyv\xc3\xa4\xc3\xa4n tarkoitukseen. Yhteiskunnallinen yritys my\xc3\xb6s toimii avoimesti ja l\xc3\xa4pin\xc3\xa4kyv\xc3\xa4sti pyrkien osoittamaan tuottamiaan yhteiskunnallisia vaikutuksia. Merkki on my\xc3\xb6nnetty yli 170:lle hyvin erilaiselle yritykselle ja yhdistykselle (tilanne joulukuussa 2017). Merkki\xc3\xa4 k\xc3\xa4ytt\xc3\xa4v\xc3\xa4t esimerkiksi monet hoiva-alan yritykset, ymp\xc3\xa4rist\xc3\xb6sektorin toimijat, terveyspalvelujen tarjoajat ym._NEWLINE_Yhteiskunnallinen yritys -merkin suunnittelijat ovat Elina J\xc3\xa4rvinen ja Harri Homi.'